कहा जाता है कि भगवान् श्री राम के जीवन पर अनेकों रामायण जैसे वाल्मीकि रामायण, श्री राम चरित मानस, कबंद रामायण (कबंद एक राक्षस का नाम था), अद्भुत रामायण और आनंद रामायण लिखी गई है । परन्तु क्या आपको ज्ञात है कि भगवान् श्री राम को समर्पित एक रामायण स्वयं हनुमान जी ने लिखी थी जो 'हनुमद रामायण' के नाम से जानी जाती है? यह भी कहा जाता है कि यही सर्वप्रथम लिखी गयी रामायण थी, परन्तु स्वयं हनुमान जी ने ही अपनी उस रामायण को समुद्र में प्रवाहित कर दिया था ।